13 जून को न्यूयॉर्क में ट्रिबेका फिल्म फेस्टिवल में होगा फिल्म का वर्ल्ड प्रीमियर
Advanced Booking Started for  Prabhas and Kriti Senon' Adipurush in America अमेरिका में  फिल्म आदिपुरुष की एडवांस बुकिंग शुरू हो चुकी है। प्रभास और कृति सेनन की माइथोलॉजिकल ड्रामा फिल्म 16 जून को बॉक्स-ऑफिस पर रिलीज होगी। ओम राउत फिल्म के डायरेक्टर हैं।
अमेरिका में फिल्म आदिपुरुष की एडवांस बुकिंग शुरू हो चुकी है। प्रभास और कृति सेनन की माइथोलॉजिकल ड्रामा फिल्म 16 जून को बॉक्स-ऑफिस पर रिलीज होगी। ओम राउत फिल्म के डायरेक्टर हैं।
फिल्म हिंदू महाकाव्य रामायण का एडेप्टेशन है। मीडिया रिपोर्ट्स के मुताबिक अमेरिका में फिल्म की एडवांस टिकट तेजी से बुक होती जा रही हैं।
जरूरत पड़ने पर बढ़ाए जाएंगे फिल्म के शोज
बीते दिनों फिल्म के टाइटल सॉन्ग जय श्री राम ने भी सोशल मीडिया पर काफी बज क्रिएट किया था। इसके बाद एडवांस बुकिंग में तेजी देखने को मिली है।
रिपोर्ट्स के मुताबिक अमेरिका में फिल्म को लेकर जितना एक्साइटमेंट है उसे देखते हुए जल्द ही फिल्म की रिलीज के लिए चुने गए थिएटर्स की संख्या भी बढ़ाई जाएगी। वहीं, अगर फिल्म को अच्छा रिस्पॉन्स मिलता है तो फिल्म के शो भी बढ़ाए जा सकते हैं।
न्यूयॉर्क के ट्रिबेका फिल्म फेस्टिवल में होगा फिल्म का वर्ल्ड प्रीमियर
न्यूयॉर्क के ट्रिबेका फिल्म फेस्टिवल में 13 जून को आधी रात फिल्म का वर्ल्ड प्रीमियर होगा। फिल्म फेस्टिवल में फिल्म को मिडनाईट ऑफरिंग के तौर पर पेश किया जाना है। वहीं, बिग स्क्रीन पर फिल्म 16 जून को 3D में रिलीज होगी की जाएगी।
फिल्म आदिपुरुष की कहानी रामायण पर बेस्ड है।ओम राउत फिल्म के डायरेक्टर हैं। फिल्म में प्रभास भगवान राम का किरदार निभाएंगे, जबकि कृति मां सीता के रोल में नजर आएंगी। वहीं, सैफ अली खान रावण का रोल करेंगे।
फिल्म को ग्लोबल स्टेज मिला, इस बात का गर्व है: प्रभास 
फिल्म के प्रीमियर पर मीडिया से बात करते हुए प्रभास ने कहा- न्यूयॉर्क के ट्रिबेका फिल्म फेस्टिवल में 13 जून को फिल्म का प्रीमियर होना है इस बात की मुझे बेहद खुशी है। मैं खुद को खुशकिस्मत मानता हूं कि मैं एक ऐसे प्रोजेक्ट का हिस्सा हूं जिसकी आत्मा हमारे पूरे देश में बसती है।
उन्होंने आगे कहा- एक एक्टर और एक भारतीय के तौर पर एक ऐसी फिल्म जो मेरे दिल के बेहद करीब हो उसे ग्लोबल स्टेज पर पहुंचते देख बहुत अच्छा लग रहा है। मैं ये देखने के लिए काफी एक्साइटेड हूं कि ट्रिबेका में फिल्म को कैसा रिस्पॉन्स मिलता है। फिल्म में वत्सल सेठ, प्रशांत कुमार, रेहान कादर और गौरव पांड्या भी नजर आएंगे।